text: Stort fald i priser på landejendomme 
  05 maj 2011 kl. 08.15
  På tre år er priserne på landejendomme faldet med over 20 pct.
  Priserne på landejendomme, hvor man ikke behøver dyrke landbrug, er faldet voldsomt siden starten af 2008.
  Det viser nye tal fra boligsiden.dk.
  - Priserne er faldet mest på Bornholm, hvor de i dag ligger 37 pct. lavere end for tre år siden. Østsjælland, Vestjylland samt Vest- og Sydsjælland følger trop med udbudspriser, der i dag ligger 24-30 pct. under niveauet for tre år siden, sige Birgit Daetz, der er kommunikationsdirektør hos boligsiden.dk.
  I Sydjylland er prisfaldet på landejendomme på et lavere niveau end landsgennemsnittet.
  Her er priserne blot faldet med 9 pct.
  Til gengæld er liggetiden den højeste i landet, nemlig 11 måneder.
  